JY LEES NOU Romantiese verhale Vir Valentynsdag
Blinde liefde, Elsa Hamersma(Tafelberg, Satyn, R94,95)
Karla, geskei en met emosionele bagasie, gaan werk as sjef en bemarker vir Hugo Joubert op sy Swartlandse gasteplaas. Dadelik is sy aangetrokke tot dié buitengewoon aantreklike man, wat ongelukkig van moord op sy broer verdink word. Sy vermoed ook dat hy iets met die skone Natalie van die buurplaas aan die gang het. Haar eksman maak ook weer sy opwagting om die waters nog meer te vertroebel. Moord, dwelms, agterdog, werkspanning en liefde wat ten spyte van alles groei, maak die verhaal boeiend. Karla vermoed dat haar liefde waarskynlik blind is, maar sy word nogtans deur passie meegesleur. Daar is 'n paar warm, dog smaakvolle liefdestonele. - Malene Breytenbach
The accidental husband, Jane Green(Penguin books, R145)
Twee vroue aan weerskante van die oseaan is glad nie bewus van mekaar se bestaan nie, maar hulle word onwetend tog met mekaar verbind. Sylvie verloor haar man weens kanker. Sy het'n dogter, Eve. Sylvie is 'n warm mens, baie kunstig en kan met min klaarkom. Maggie en haar drie kinders, Grace, Chris, en Buck, leef in weelde en is net aan die beste gewoond. Wanneer die noodlot intree, bars altwee hierdie gesinne se borrel. Wanneer die balju voor Sylvie se deur opdaag om twee duur motors' wat hulle nie besit, te konfiskeer vermoed sy daar is 'n slang in die gras. Haar vermoedens word bevestig wanneer sy vir Eve by die lughawe gaan oplaai en sy histeries vertel dat Mark, Sylvie se man, 'n ander gesin het. Eve het Grace, Mark se dogter, ontmoet deur 'n gemeenskaplike vriendin.
Ira en Ruth het 'n baie ryk en vol lewe. Hulle is geweldig lief vir mekaar, maar een ding ontbreek egter - hulle het nooit kinders gehad nie. Oor die jare koop hulle letterlik honderde skilderye van baie bekende skilders. Maar nie oor die beleggingswaarde daarvan nie, wel omdat Ruth so 'n passie en aanvoeling het vir die kunswerke. Ira koop die kunswerke aan net om te kan aanskou hoe Ruth haarself daarin inleef. Ruth sterf en vir nege jaar moet Ira sonder haar klaar kom. Hoe gaan hy dit ooit kan oorleef?
Aan die anderkant het ons vir Luke en Sophia, sy is 'n kunsgeskiedenis student en hy 'n plaasboer en rodeoryer. Hulle raak verlief en voel vinnig onafskeidbaar. Daar is egter groot kompromieë en keuses wat gemaak moet word. Luke en sy ma gaan hul familieplaas verloor weens finansiële redes. Luke kies om op te hou met die rodeos omdat dit vir Sophia en sy ma baie ongelukkig maak. Hy het baie ernstige beserings en permanente skade opgedoen met 'n vorige rodeo wat amper sy dood beteken het. Dinge verander egter handomkeer wanneer Luke en Sophia se paaie toevallig kruis met dié van Ira Levinson. 'n Pragtige dubbele liefdesverhaal in tipiese Sparks-styl. Jy wil amper nie die boek neersit nie! - Jenny du Toit
Verlief , saamgestel deur Jaco Jacobs(Lapa Uitgewers, R100)
Die lekkerste een in die bundel vir my, was egter die heel eerste een, Vakansieromanse, deur Jaco Jacobs. Dit was die langste storie, die opwindendste een en die een waarin ek die meeste dinge uhmm . . . geleer het. Die storie gaan oor Vicky, wat nog nooit eens op vakansie was nie, wat nog te sê van verlief wees. Maar dan, op haar heel eerste vakansie, ontmoet sy haar heel eerste ou en skielik is Pierre al oor wie sy kan praat. Totdat dinge lelik begin uitrafel oor 'n klein misverstand. Kan sy vir Pierre vertrou, en wat gebeur as 'n mens jou groot hou en begin shooters drink? Ek het ook gehou van Hoogtevrees, ook deur Jaco Jacobs, wat gaan oor Wikus wat dolverlief is op Reza en alles wat hy vir haar moes doen. Dis 'n lekker boek om in die vakansie langs die swembad of op die strand te lê en lees. - Nina Swart, 12 jaar oud, Bela-Bela